กูรูเชียร์ซื้อ! 8 หุ้นปันผลเด่นก่อน XD ชูผลตอบแทนเฉลี่ย 9.2-9.6%
กูรูเชียร์ซื้อ! 8 หุ้นปันผลเด่นก่อน XD ชูผลตอบแทนเฉลี่ย 9.2-9.6%
13 ม.ค. 2559

บริษัทหลักทรัพย์พัฒนสิน จำกัด (มหาชน)ระบุในบทวิเคราะห์(13 ม.ค.)ว่า  ใกล้เทศกาลจ่ายปันผลครึ่งหลังปี 58 ราวเดือน มีค-พค 2559 ทีมกลยุทธ์ได้รวบรวมหุ้นที่คาดว่าจะจ่ายปันผลในช่วงครึ่งหลังปี 58เฉพาะหุ้นที่อยู่ในการศึกษาของฝ่ายวิจัย CNS เพื่อนำมาคัดสรรหุ้นปันผลเด่นสำหรับกลยุทธ์การลงทุนระยะ 1-2เดือน ใน “Theme Dividend Play 2H15F”
กลยุทธ์หุ้นปันผล Big Cap ซื้อก่อน XD สั้นๆ 2 สัปดาห์ และขายหลัง XD 1-2สัปดาห์ก็ให้ผลตอบแทนน่าพอใจ 2.8-3.9% : ผลการศึกษาด้านราคาของหุ้นปันผลย้อนหลัง 8 ปี พบว่า กลยุทธ์สำหรับหุ้นขนาดใหญ่(Big Cap) ควรซื้อก่อนขึ้น XD ระยะสั้น เพียง 2 สัปดาห์ และขายหลัง XD 1-2 สัปดาห์ จะให้ผลตอบแทนเฉลี่ยที่น่าพอใจราว 2.5-3.9% เนื่องจากส่วนใหญ่เป็นหุ้นนำดัชนี ซึ่งราคาหุ้นมักจะผันผวนตามภาวะตลาด การลงทุนเพื่อหวังผลตอบแทนจากปันผลจึงควรลงทุนในช่วงระยะเวลาสั้นๆ
กลยุทธ์หุ้นปันผล Mid-Small Cap ควรสะสมก่อน XD 2 เดือน  และขายหลัง XD 1-2สัปดาห์จะให้ผลตอบแทนสูง 9.2-9.6% : กลยุทธ์หุ้นปันผลขนาดกลาง-เล็ก ควรซื้อในช่วงที่ยาวกว่ากลุ่มหุ้นขนาดใหญ่ คือ สะสมก่อนวันขึ้น XD ราว 2 เดือน และขายหลัง XD ราว 1-2 สัปดาห์ จะให้ผลตอบแทนที่น่าพึงพอใจที่สุดเฉลี่ยราว 9.2-9.6% (รายละเอียดเพิ่มเติมในเล่ม)
กลยุทธ์หุ้นปันผล 2H15 แนะนำ High Upside &amp; High Yield : ได้ทำการคัดกรองหุ้นปันผลเด่น 2H15 จาก 1) หุ้นที่คาดว่าจะจ่ายเงินปันผล 2H15 สูงกว่า 4.5%   และ 2) เป็นหุ้นที่มีปัจจัยพื้นฐานดี ราคาหุ้นยังคง Undervalue มูลค่าพื้นฐานปี 2016 ของ CNS (upside &gt; 15%) โดยมี Top Picks 8 บริษัท ดังนี้ Big Cap แนะนำ KTB, INTUCH, ADVANC ส่วน Mid-Small Cap แนะนำ SIRI, BJCHI, SC, QTC, TISCO